
29 Δεκεμβρίου 2000 


ΑΠΟΦΑΣΕΙ Σ 

Αρίθ. Τ.6525/421/Α0019 

Προϋποθέσεις, όροι, διαδικασία λειτουργίας αποθηκών ή 
χώρων προσωρινής εναπόθεσης εμπορευμάτων υπό 
την διαχείριση άλλων, πλην των Τελωνειακών Αρχών 
φυσικών ή νομικών προσώπων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τα άρθρα 37 έως 57του Καν. (ΕΟΚ) 2913/92 «περί θε- 
σπίσεως Κοινοτικού Τελωνειακού Κώδικα» καθώς και τα 
άρθρα 182 έως 187του εφαρμοστικούτου Κοινοτικού Τε¬ 
λωνειακού Κώδικα, Κανονισμού (ΕΟΚ) 2454/93, με τα 
οποία καθορίζονται οι διατάξεις που εφαρμόζονται στα 
εμπορεύματα που εισέρχονται στο Τελωνειακό έδαφος 
της Κοινότητας μέχρι να λάβουν τελωνειακό προορισμό. 

2. Τις διατάξεις του Ν. 1165/1918 «περί Τελωνειακού 
Κωδικός» όπωςτροποποιήθηκε και ισχύει και ιδιαίτερα τις 
διατάξεις του άρθρου 23 του Νόμου αυτού σύμφωνα με 
τις οποίες με απόφαση του Υπουργού Οικονομικών, κα¬ 
θορίζονται, οι προϋποθέσεις που πρέπει να πληρούν οι 
αποθήκες ή οι χώροι προσωρινής εναπόθεσης, η διαδικα¬ 
σία παραλαβής των εμπορευμάτων, ο τρόπος παρακο¬ 
λούθησης και άσκησης του τελωνειακού ελέγχου, ο χρό¬ 
νος λειτουργίας των αποθηκών ή χώρων, οι παρεχόμενες 
εγγυήσεις και κάθε άλλη αναγκαία λεπτομέρεια. 

3. Την αριθμ. 1039386/441/Α0006/21.4.2000 Απόφαση 
Πρωθυπουργού και Υπουργού Οικονομικών περί ανάθε¬ 
σης αρμοδιοτήτων Υπουργού Οικονομικών στους Υφυ¬ 
πουργούς Οικονομικών, αποφασίζουμε: 

Άρθρο 1 

Ορισμοί 

Για την εφαρμογή της παρούσας απόφασης νοούνται 
ως: 

1- «Αποθήκες προσωρινής εναπόθεσης», οι αποθήκες ή 
οι χώροι προσωρινής εναπόθεσης εμπορευμάτων που 
λειτουργούν υπό την διαχείριση άλλων, πλην των τελω¬ 
νειακών αρχών, φυσικών ή νομικών προσώπων. 

2- «Διαχειριστής» το φυσικό ή νομικό πρόσωπο υπό την 
εκμετάλλευση και διαχείριση του οποίου θα λειτουργεί 


συγκεκριμένη αποθήκη προσωρινής εναπόθεσης και στο 
όνομα του οποίου εκδίδεται η άδεια λειτουργίας αυτής. 

3- «Αρμόδιο Τελωνείο» το τελωνείο στη χωρική αρμο¬ 
διότητα του οποίου βρίσκονται οι αποθηκευτικές εγκατα¬ 
στάσεις. 

4- «Αρμόδια Τελωνειακή Περιφέρεια» η Τελωνειακή Πε¬ 
ριφέρεια στην αρμοδιότητα της οποίας υπάγεται το «αρ¬ 
μόδιο Τελωνείο». 

Άρθρο 2 

Πεδίο εφαρμογής 

1- Η εναπόθεση εμπορευμάτων σε αποθήκες προσωρι¬ 
νής εναπόθεσης εφαρμόζεται για εμπορεύματα τρίτων 
χωρών που μεταφέρονται είτε απευθείας από Τρίτη χώ¬ 
ρα, είτε διαμέσου άλλης κοινοτικής χώρας με την διαδι¬ 
κασία της διαμετακόμισης, με διάφορα μεταφορικά μέσα, 
καθώς και για κοινοτικά εμπορεύματα για τα οποία προ- 
βλέπεται προσκόμιση και τήρηση τελωνειακών διατυπώ¬ 
σεων στο τελωνείο. 

2- Στις αποθήκες, επιτρέπεται με την επιφύλαξη των 
υφισταμένων απαγορευτικών ή περιοριστικών διατάξε¬ 
ων, η εναπόθεση κάθε είδους εμπορεύματος ανεξαρ¬ 
τήτως ποσότητας, χώρας καταγωγής ή προέλευσής 
του. 

3 - Εμπορεύματα που μπορούν να επηρεάσουν, λόγω 
της φύσης ή της κατάστασής τους, άλλα εμπορεύματα ή 
να προκαλέσουν κίνδυνο στη δημόσια υγεία, τάξη, ασφά¬ 
λεια ή στις αποθηκευτικές εγκαταστάσεις, εναποτίθενται 
υποχρεωτικά μόνο σε ειδικά διαρυθμισμένα, ιδιαίτερα, 
διαμερίσματα ή χώρους, τα οποία μπορούν να αποτρέ¬ 
ψουν τους παραπάνω κινδύνους. 

4- Οι αποθήκες προσωρινής εναπόθεσης, επιτρέπεται 
να χρησιμοποιούνται, από περισσότερους του ενός μετα¬ 
φορείς και εισαγωγείς εμπορευμάτων. 

5- Στις αποθήκες προσωρινής εναπόθεσης, απαγορεύ¬ 
εται η εναπόθεση εμπορευμάτων που έχουν υπαχθεί στις 
διατυπώσεις της τελωνειακής αποταμίευσης. 

6- Δύναται να μην επιτραπεί, από το αρμόδιο τελωνείο, 
η εκφόρτωση σε αποθήκες προσωρινής εναπόθεσης 
εμπορευμάτων που έχουν υποστεί σήψη ή αλλοίωση κατά 
τη γνώμη ιατρού της αστυνομικής ή υγειονομικής ή κτη¬ 
νιατρικής αρχής ή άλλου ιατρού ή ειδικού επιστήμονα. Τα 
εμπορεύματα αυτά, εφ’ όσον δεν ζητείται η καταστροφή 

τους, επανεξάγονται με δαπάνες που βαρύνουν τον κά¬ 
τοχο αυτών. 

7- Μέσα στις αποθήκες προσωρινής εναπόθεσης ενερ- 
γούνται όλες οι τελωνειακές και λοιπές εργασίες που 
απαιτούνται από τους τελωνειακούς και συναφείς νόμους 
και κανονισμούς τόσο επί των αποθηκευτικών εγκατα¬ 
στάσεων, όσο και για τα εντός αυτών εναποτιθέμενα 
εμπορεύματα, επίτων οποίων και παραμένει ακέραια η δι¬ 
καιοδοσία της τελωνειακής υπηρεσίας που απορρέει από 
την τελωνειακή και συναφή νομοθεσία. Οι παραπάνω ερ¬ 
γασίες θεωρούνται ότι διεξάγονται εκτός τελωνειακού 
καταστήματος. 

Άρθρο 3 

Βασικές προϋποθέσεις λειτουργίας των αποθηκών 
προσωρινής εναπόθεσης. 

Για να λειτουργήσουν αποθήκες προσωρινής εναπόθε¬ 
σης υπό την διαχείριση άλλων, πληντων Τελωνειακών Αρ¬ 
χών, φυσικών ή νομικών προσώπων, απαιτείται: 

α) Κατάλληλος στεγασμένος ή υπαίθριος χώρος καθώς 
και κατάλληλος εξοπλισμός φορτοεκφόρτωσης, ζύγισης, 
μέτρησης και ελέγχου εμπορευμάτων. 

β) Ανάληψη ευθύνης εκ μέρους φερέγγυου φυσικού ή 
νομικού προσώπου έναντι της Τελωνειακής Αρχής, για τις 
υποχρεώσεις που δημιουργούνται από την είσοδο, παρα¬ 
μονή και έξοδο των εμπορευμάτων στις αποθήκες προ¬ 
σωρινής εναπόθεσης, κατ’ εφαρμογή της Τελωνειακής 
και συναφούς νομοθεσίας και σύμφωνα με τα οριζόμενα 
στην παρούσα. Το φυσικό πρόσωπο ή προκειμένου περί 
νομικών προσώπων ο Διαχειριστής ή ο Διευθύνων Σύμ¬ 
βουλος ή άλλα πρόσωπα που σύμφωνα με το καταστατι¬ 
κό δεσμεύουν με την υπογραφή τους το νομικό πρόσωπο, 
να μην έχει διαπράξει σοβαρές και καθ’ υποτροπή παρα¬ 
βάσεις της εθνικής και κοινοτικής τελωνειακής και φορο¬ 
λογικής νομοθεσίας. 

γ) Έκδοση σχετικής άδειας στο όνομα του διαχειριστή 
για συγκεκριμένη αποθηκευτική εγκατάσταση, από την 
αρμόδια κατά περίπτωση Τελωνειακή Περιφέρεια, ύστε¬ 
ρα από εκπλήρωση των όρων και προϋποθέσεων και σύμ¬ 
φωνα με τη διαδικασία που ορίζεται στην παρούσα. 

Άρθρο 4 

Καταλληλότητα αποθηκευτικών εγκαταστάσεων 

Με σκοπό αφ’ ενός μεν την διευκόλυνση και εξυπηρέ¬ 
τηση των εμπορευματικών συναλλαγών και αφ’ ετέρου 
την εξασφάλιση της εφαρμογής της τελωνειακής νομο¬ 
θεσίας και την ασφαλή εναπόθεση των εμπορευμάτων, 
πρέπει η αποθήκη προσωρινής εναπόθεσης να είναι προ- 
σβάσιμη στην Τελωνειακή Υπηρεσία, στα μέσα μεταφο¬ 
ράς των εμπορευμάτων και στους εμπλεκόμενους με τις 
τελωνειακές διατυπώσεις φορείς και να πληροί από άπο¬ 
ψη υποδομής τις παρακάτω χωροταξικές προϋποθέσεις: 

α) Να είναι λειτουργική, ασφαλής και επαρκής, για ενα¬ 
πόθεση εμπορευμάτων, να έχει κατάλληλη διαμόρφωση 
χώρων, τα απαραίτητα μέσα πυρόσβεσης και εξαερισμό, 
κατάλληλο φωτισμό εξασφαλίζοντας την δυνατότητα 
εναπόθεσης διαφορετικών ειδών εμπορευμάτων, τα 
οποία ανήκουν σε πολλούς παραλήπτες. 

β) Να διαθέτει ειδικά διαρυθμισμένα ιδιαίτερα διαμερί¬ 
σματα ή χώρους για εμπορεύματα, η εναπόθεση των 


οποίων μπορεί να επηρεάσει, λόγω της φύσης ή της κα¬ 
τάστασής τους, άλλα εμπορεύματα ή να προκαλέσουν 
κίνδυνο στη δημόσια υγεία, τάξη, ασφάλεια ή στις απο¬ 
θηκευτικές εγκαταστάσεις. 

γ) Οι υπαίθριοι χώροι, να είναι περιφραγμένοι κατά τρό¬ 
πο ασφαλή, σύμφωνα με τις υποδείξεις της αρμόδιας Τε- 
λωνειακής Αρχής, ώστε η αποθήκη και οι υπαίθριοι χώροι 
αυτής να διαχωρίζονται πλήρως, έχοντας μία είσοδο για 
τα εισερχόμενα εμπορεύματα, οχήματα και άτομα και μία 
έξοδο για τα εξερχόμενα εμπορεύματα, οχήματα και άτο¬ 
μα. 

δ) Να διαθέτει κατάλληλο και ασφαλή στεγασμένο χώ¬ 
ρο, τόσο για την εγκατάσταση της Τελωνειακής Υπηρε¬ 
σίας (γραφεία, ελεγκτήρια, χώρους υγιεινής) όσο και για 
τη μεταφορά των μη παραλαμβανομένων εντός των προ- 
βλεπομένων προθεσμιών και κηρυσσομένων αζήτητων 
εμπορευμάτων. Όμοιοι χώροι διατίθενται και για τη στέ¬ 
γαση των συνεργαζομένων με την Τελωνειακή Αρχή, Υπη¬ 
ρεσιών (Γ.Χ.Κ.., Κτηνιατρική, κ.λπ.). 

ε) Οι εν λόγω χώροι διατίθενται αδαπάνως για το δημό¬ 
σιο από τον διαχειριστή και πρέπει να πληρούν το ελάχι¬ 
στο των προϋποθέσεων, προδιαγραφών και όρων για τη 
στέγαση των προαναφερομένων υπηρεσιών και γραφεί¬ 
ων αυτών. Ο διαχειριστής μεριμνά για την φροντίδα και 
απολύμανση των χώρων αυτών. 

στ) Η εκμίσθωση χώρου εντός των αποθηκών προσωρι¬ 
νής εναπόθεσης για λειτουργία κυλικείου ή άλλου επιτη¬ 
δεύματος επιτρέπεται ύστερα από άδεια της αρμόδιας 
κατά νόμο αρχής, μόνο μετά σύμφωνη γνώμη και κατά τις 
υποδείξεις της Τελωνειακής Αρχής. 

Άρθρο 5 

Ευθύνη διαχειριστή 

1 - Η αποθήκη προσωρινής εναπόθεσης, καιτα εντός αυ¬ 
τών εναποτιθέμενα εμπορεύματα, τελούν υπό την απο¬ 
κλειστική διεύθυνση του «διαχειριστή» της αποθήκης, ο 
οποίος ευθύνεται για την ορθή εκτέλεση των υποχρεώσε¬ 
ων που απορρέουν από την φυσική και λογιστική είσοδο, 
παραμονή και έξοδο των εμπορευμάτων στην αποθήκη 
και κατάσταση της προσωρινής εναπόθεσης και εν γένει 
της μη διαφυγής των εμπορευμάτων από την τελωνειακή 
επιτήρηση, προς εξασφάλιση της τήρησης των τελωνεια¬ 
κών και συναφών διατάξεων. 

2- Ο διαχειριστής ευθύνεται έναντι του δημοσίου για 
τους αναλογούντες δασμούς, φόρους και λοιπές επιβα¬ 
ρύνσεις περιλαμβανομένων και των προστίμων, ποινών ή 
προσθέτων τελών και δικαιωμάτων που μπορεί να δημι- 
ουργηθούν από την μη ορθή τήρηση των υποχρεώσεών 
του από δόλο ή αμέλεια. Επίσης ο διαχειριστής ευθύνεται 
και για τις πράξεις των αποθηκαρίων και του προσωπικού 
των αποθηκών προσωρινής εναπόθεσης, σε περίπτωση 
καταλογισμού αυτών από Τελωνειακή Αρχή. 

3- Ο διαχειριστής ευθύνεται έναντι των κυρίων των 
εμπορευμάτων για την αξία αυτών, του δημοσίου μη υπέ- 
χοντος καμμία ευθύνη για οποιαδήποτε βλάβη, φθορά ή 
καταστροφή αυτών από οποιαδήποτε αιτία. 

Άρθρο 6 

Λογιστική διαχείριση των εμπορευμάτων 

1- Γ ια την παρακολούθηση της κίνησης των εισερχομέ- 

νων στην αποθήκη και εξερχόμενων από αυτήν εμπορευ¬ 
μάτων στην κατάσταση της προσωρινής εναπόθεσης, 
εφαρμόζεται από τον διαχειριστή, σύστημα λογιστικής 
για την παρακολούθηση της αποθήκης, επιφυλασσόμε¬ 
νων άλλων πρόσθετων μέτρων που λαμβάνει η Τελωνεια- 
κή Υπηρεσία, όταν κριθεί αναγκαίο. Η τηρούμενη από τον 
διαχειριστή λογιστική της αποθήκης, πρέπει να εμφανίζει 
ανά πάσα στιγμή τα πραγματικά αποθέματα εμπορευμά¬ 
των στην κατάσταση της προσωρινής εναπόθεσης. 

2- Για την παρακολούθηση λογιστικά της αποθήκης 
τηρούνται από τον διαχειριστή λογιστικά ή άλλα ειδικά 
βιβλία ή ειδικές καταστάσεις καταχώρησης και παρακο¬ 
λούθησης των εναποτιθεμένων εμπορευμάτων, με ελά¬ 
χιστες περιλαμβανόμενες ενδείξεις, την ημερομηνία κα¬ 
τά την οποία πραγματοποιήθηκε η εγγραφή και όλα τα 
απαραίτητα στοιχεία για την εξακρίβωση της ταυτότη¬ 
τας των εμπορευμάτων, της εισόδου και εξόδου αυτών 
από την αποθήκη καθώς και οποιοδήποτε άλλο στοιχείο 
κρίνεται απαραίτητο από την Τελωνειακή Υπηρεσία. Τα 
βιβλία αυτά αριθμούνται και θεωρούνται από το αρμόδιο 
Τελωνείο, κάθε δε διαγραφή, διόρθωση ή άλλη αλλοίω¬ 
ση του περιεχομένου αυτών τα καθιστά απαράδεκτα και 
χωρίς αποδεικτική ισχύ απέναντι της Τελωνειακής Υπη¬ 
ρεσίας. 

3- Η χρέωση των εισαγομένων εμπορευμάτων στα βι¬ 
βλία αυτά, γίνεται με το δηλωτικό εισαγωγής ή οποιοδή- 
ποτε άλλο έγγραφο επέχει θέση δηλωτικού σύμφωνα με 
τις ισχύουσες διατάξεις, η δε πίστωση των εξερχομένων, 
με βάση τα τελωνειακό παραστατικά με τα οποία δίνεται 
τελωνειακός προορισμός ή κηρύσσονται αυτά ως αζήτη- 
τα. 

4- Η λογιστική παρακολούθηση των εμπορευμάτων εί¬ 
ναι δυνατόν να γίνεται μηχανογραφικά σύμφωνα με τις 
υποδείξεις και ύστερα από προηγούμενη έγκριση της Τε- 
λωνειακής Υπηρεσίας. 

5- Τα παραπάνω στοιχεία διατηρούνται από το διαχειρι¬ 
στή επί μία δεκαετία, εκτός εάν για ειδικούς λόγους ζητη¬ 
θεί διαφορετικά από αρμόδια Τελωνειακή Αρχή. 

Άρθρο 7 

Όροι αποθήκευσης 

1- Τα εμπορεύματα που τελούν σε κατάσταση προσω¬ 
ρινής εναπόθεσης, δεν επιτρέπεται να μετακινηθούν ή 
απομακρυνθούν από την αποθήκη προσωρινής εναπόθε¬ 
σης, όπου αρχικάτοποθετήθηκανχωρίςτηνάδειατου αρ¬ 
μόδιου Τελωνείου. 

2- Εφόσον δεν προκαλούνται προβλήματα ή δυσχέρει¬ 
ες στη λειτουργικότητα της αποθήκης προσωρινής ενα¬ 
πόθεσης, επιτρέπεται ύστερα από έγκριση της Τελωνεια- 
κής Αρχής, όπως ο κύριος των εναποτιθεμένων εμπορευ¬ 
μάτων ή ο νόμιμος αυτού εκπρόσωπος, προέρχεται για 
διευκόλυνσή του, ιδιαίτερα όσον αφορά στη σύνταξη της 
σχετικής διασάφησης, στην εξέταση ή ζύγιση των εμπο¬ 
ρευμάτων, ως και στη λήψη δείγματος με καταβολή των 
οφειλομένων επ’ αυτού επιβαρύνσεων, σύμφωνα με τις 
ισχύουσες διατάξεις. 

3- Με τους όρους και προϋποθέσεις της προηγούμενης 
παραγράφου, επιτρέπεται επίσης όπως ενεργούνται επί 
των εναποτιθεμένων εμπορευμάτων συνήθεις εργασίες 
που σκοπούν στη διατήρησή τους στην ίδια κατάσταση 
υπό την οποία εισήχθησαν ή στην από εμπορικής πλευ¬ 


ράς βελτίωση της εμφάνισής τους ή στην προετοιμασία 
αυτών για περαιτέρω μεταφορά, με τον όρο ότι δια των 
εργασιών αυτών, δεν επέρχεται μεταβολή της εμφάνισης 
ή των τεχνικών χαρακτηριστικών τους ή της βάσης των 
δασμοφορολογικών επιβαρύνσεων ή της καταγωγής των 
εμπορευμάτων. Στις παραπάνω επιτρεπόμενες εργασίες 
περιλαμβάνονται ιδιαίτερα ο καθαρισμός, η ανατάραξη 
υγρών, η αφαίρεση, η διαλογή, η επισκευή ή η αντικατά¬ 
σταση κατεστραμμένης ή ελαττωματικής συσκευασίας, η 
στοιβασία, η ζύγιση και η επισήμανση. 

4- Η απόθεση, αποθήκευση, ταξινόμηση και διαλογή 
των εμπορευμάτων μέσα στους χώρους αυτούς, οι εργα¬ 
σίες για την επαλήθευση, εξέταση και τον έλεγχο αυτών, 
η μεταφορά των αζητήτων, καθώς και οι λοιπές απαραί¬ 
τητες εργασίες πραγματοποιούνται από το εργατικό και 
λοιπό προσωπικό και με μεταφορικά και λοιπά μέσα που 
διαθέτει ο διαχειριστής και ενεργούνται σύμφωνα με τις 
διατάξεις της τελωνειακής νομοθεσίας και τις υποδείξεις 
της τελωνειακής υπηρεσίας. 

5- Ο διαχειριστής υποχρεούται να λαμβάνει τα απαραί¬ 
τητα μέτρα για την εξασφάλιση των εμπορευμάτων, να 
τοποθετεί αυτά κατά τρόπο ώστε να διευκολύνεται ο τε¬ 
λωνειακός έλεγχος και να συμμορφώνεται με τις υποδεί¬ 
ξεις και διατάξεις της Τελωνειακής Υπηρεσίας. 

Άρθρο 8 

Διαδικασία εισόδου των εμπορευμάτων στις αποθήκες 
προσωρινής εναπόθεσης 

1- Η εκφόρτωση, παράδοση και εναπόθεση των εμπο¬ 
ρευμάτων στις αποθήκες προσωρινής εναπόθεσης, γίνε¬ 
ται με βάση το αντίγραφο του δηλωτικού εισαγωγής ή 
οποιοδήποτε άλλου εγγράφου επέχει θέση δηλωτικού, 
που κατατέθηκε και καταχωρήθηκε στο αρμόδιο τελω¬ 
νείο. Ο διαχειριστής καταχωρεί στα προβλεπόμενα από 
το άρθρο 6 παρ.2 της παρούσας λογιστικά βιβλία. Ο αριθ¬ 
μός καταχώρησης στα λογιστικά βιβλία γνωστοποιείται 
στο αρμόδιο τελωνείο. Ο διαχειριστής επιλέγει τη θέση 
της αποθήκης στην οποία θα αποθηκευτούν τα εμπορεύ¬ 
ματα και επιβλέπει για την κανονική στοιβασία των εμπο¬ 
ρευμάτων. 

2- Κατά την εκφόρτωση και παραλαβή των εμπορευμά¬ 
των από τον διαχειριστή, η Τελωνειακή Αρχή δύναται να πα- 
ρίσταται με όργανό της. Η παρουσία τελωνειακού υπαλλή¬ 
λου είναι υποχρεωτική για την αποσφράγιση των υπό τε- 
λωνειακή σφράγιση μεταφερομένων εμπορευμάτων. 

3- Αν κατά την εκφόρτωση των εμπορευμάτων διαπι¬ 
στωθούν ελλείμματα ή βρεθούν δέματα, δοχεία, κιβώτια 
ή άλλα μέσα συσκευασίας τους που φέρουν σαφή σημεία 
παραβίασης ή διαρροής ή είναι κενά περιεχομένου, η πα¬ 
ραλαβή των εμπορευμάτων από τον διαχειριστή γίνεται 
δια πρωτοκόλλου, που συντάσσεται και υπογράφεται 
από τον διαχειριστή της αποθήκης και από τον μεταφο¬ 
ρέα ή τον αντιπρόσωπο αυτού. 

4- Ο διαχειριστής υποχρεούται να γνωστοποιεί γραπτά 
στο αρμόδιο Τελωνείο κάθε επιπλέον ή επί έλαττον διαπι- 
στούμενη διαφορά μεταξύ των αναγραφομένων στο δη¬ 
λωτικό δεμάτων, δοχείων, κιβωτίων και γενικά κόλλων, και 
εκείνων που πραγματικά εκφορτώθηκαν και εναποτέθη- 
καν κάνοντας σχετική πράξη στα λογιστικά βιβλία. Το αρ¬ 
μόδιο Τελωνείο δικαιούται να ενεργήσει έλεγχο προς 
επαλήθευση του περιεχομένου της γνωστοποίησης. 

5- Επί έλαπον διαφορές εμπορευμάτων αν δεν γνω¬ 
στοποιηθούν γραπτά στο αρμόδιο Τελωνείο εντός 24 
ωρών από το τέλος της εκφόρτωσης, δεν λαμβάνονται 
υπόψη από το αρμόδιο Τελωνείο, ο δε διαχειριστής υπο- 
χρεούται, επιφυλασσομένων των περί λαθρεμπορίας 
διατάξεων, στην καταβολή των επί των διαφορών αυτών 
αναλογούντων επιβαρύνσεων. Για τη βεβαίωση και εί¬ 
σπραξη σε βάρος του διαχειριστή των οφειλομένων υπ’ 
αυτού, ως θεματοφύλακα, προς το δημόσιο δασμοφο- 
ρολογικών και λοιπών επιβαρύνσεων επί των διαπιστευ¬ 
μένων κάθε φορά ελλειμμάτων ή διαφορών εμπορευμά¬ 
των, εκδίδεται από το αρμόδιο Τελωνείο καταλογιστική 
πράξη. 

Άρθρο 9 

Χρόνος παραμονής των εμπορευμάτων στις αποθήκες 
προσωρινής εναπόθεσης. 

1- Η διάρκεια παραμονής των εμπορευμάτων στις απο¬ 
θήκες προσωρινής εναπόθεσης είναι η υπό του άρθρου 
39 του Εθνικού Τελωνειακού Κώδικα προβλεπόμενη δε¬ 
καπενθήμερη προθεσμία. Η παραπάνω προθεσμία δύ- 
ναται ύστερα από αίτηση του κυρίου των εμπορευμάτων 
να συντέμνεται ή παρατείνεται από το αρμόδιο τελω¬ 
νείο, όταν το απαιτούν οι περιστάσεις. Η παράταση δεν 
μπορεί όμως να υπερβεί τις πραγματικές ανάγκες που 
δικαιολογούνται από τις περιστάσεις. Από της παρέλευ¬ 
σης των παραπάνω προθεσμιών, εφ’ όσον τα εμπορεύ¬ 
ματα δεν τεθούν υπό οποιοδήποτε τελωνειακό καθε¬ 
στώς ή τελωνειακό προορισμό ή δεν καταστραφούν με 
άδεια του αρμόδιου Τελωνείου και υπό τους όρους που 
αυτό καθορίζει, κηρύσσονται αζήτητα σύμφωνα με τις 
διατάξεις των άρθρων 39 και επομένων του Εθνικού Τε¬ 
λωνειακού Κώδικα. 

2- Ο διαχειριστής υποχρεούται όπως: 

α) ενημερώνει ανελλιπώς το αρμόδιο Τελωνείο για τα 
εμπορεύματα που δεν παραλαμβάνονται από τους κατό¬ 
χους αυτών εντός των παραπάνω αναφερομένων προθε¬ 
σμιών. 

β) μεταφέρει στον οριζόμενο εντός των αποθηκών κα¬ 
τάλληλο χώρο, τα μη παραλαμβανόμενα εντός των νομί¬ 
μων προθεσμιών και κηρυσσόμενα αζήτητα εμπορεύματα. 

Ο διαχειριστής δικαιούται σε απόληψη, προνομιακώς, 
των τυχόν οφειλομένων αποθηκεύτρων και εξόδων, ερ¬ 
γατικών και μεταφορικών, από το εκπλειστηρίασμα που 
επιτυγχάνεται κατά την εκποίηση των εμπορευμάτων ως 
αζητήτων από το αρμόδιο Τελωνείο. Γ ια τα εμπορεύματα 
όμως που κηρύσσονται αζήτητα και περιέρχονται στην 
κυριότητα του δημοσίου κατά τις διατάξεις του άρθρου 
44 του Τελωνειακού Κώδικα, οι απαιτήσεις του διαχειρι¬ 
στή εκ δικαιωμάτων του αποσβέννυνται, το δε δημόσιο 
δεν φέρει καμμία ευθύνη για πληρωμή των δικαιωμάτων 
του διαχειριστή. 

3- Το αρμόδιο Τελωνείο όταν το απαιτούν οι περιστά¬ 
σεις, δύναται να καταστρέψει τα εμπορεύματα που είναι 
εναποτιθέμενα στις αποθήκες προσωρινής εναπόθεσης 
πληροφορώντας σχετικά τον διαχειριστή και τον κύριο 
των εμπορευμάτων. Τα έξοδα καταστροφής βαρύνουν 
τον κάτοχο των εμπορευμάτων. 


Άρθρο 10 

Έξοδος των εμπορευμάτων από τις αποθήκες 
προσωρινής εναπόθεσης 

1- Τα εμπορεύματα που εναποτίθενται στις αποθήκες 
προσωρινής εναπόθεσης, πρέπει εντός των προθεσμιών 
του άρθρου 9 της παρούσας να λάβουν τελωνειακό προ¬ 
ορισμό που μπορεί να είναι: 

- η υπαγωγή τους σε οποιοδήποτε τελωνειακό καθε¬ 
στώς 

- η είσοδος τους σε ελεύθερη ζώνη 

- η επανεξαγωγή τους εκτός του τελωνειακού εδάφους 
της Ευρωπαϊκής Ένωσης 

- η καταστροφή τους με την άδεια του αρμόδιου Τελω¬ 
νείου και υπό τους όρους που αυτό καθορίζει. 

-η εγκατάλειψή τους υπέρ του Δημοσίου, ύστερα από 
έγκριση του αρμόδιου Τελωνείου. 

2- Γ ια την κατάθεση και αποδοχή του τελωνειακού πα¬ 
ραστατικού εγγράφου στο αρμόδιο Τελωνείο, μετο οποίο 
ζητείται τελωνειακός προορισμός των εμπορευμάτων ο 
διασαφιστής ή ο νόμιμος αυτού εκπρόσωπος καταθέτει 
στο διαχειριστή τα υπάτου άρθρου 25του Εθνικού Τελω¬ 
νειακού Κώδικα, απαραίτητα νομιμοποιητικά της κυριό¬ 
τητας των εμπορευμάτων, έγγραφα. Ο διαχειριστής με 
πράξη του βεβαιώνει αυτό επί του τελωνειακού παραστα¬ 
τικού εγγράφου, συμπληρώνοντας και υπογράφοντας 
προς τούτο την οικεία θέση επί του τελωνειακού παρα¬ 
στατικού. 

3- Τα εμπορεύματα που αποτελούν αντικείμενο του τε¬ 
λωνειακού παραστατικού εγγράφου που κατατέθηκε στο 
αρμόδιο Τελωνείο, μεταφέρονται στους ειδικά διαμορ¬ 
φωμένους χώρους ελέγχου με την μέριμνα του διαχειρι¬ 
στή, όπου ενεργείται η εξέταση αυτών σύμφωνα με τις 
διατάξεις της τελωνειακής νομοθεσίας. 

4- Η αποκόμιση των εμπορευμάτων από τις αποθήκες 
προσωρινής εναπόθεσης και η έξοδός τους από αυτούς 
γίνεται με την άδεια παράδοσης που εκδίδει το αρμόδιο 
Τελωνείο, σύμφωνα με τις ισχύουσες διατάξεις. Η άδεια 
αυτή επιστρέφεται βεβαιωμένη για την έξοδο των εμπο¬ 
ρευμάτων στο αρμόδιο Τελωνείο. Ο διαχειριστής κατα¬ 
χωρεί την έξοδο των εμπορευμάτων στα προβλεπόμενα 
από το άρθρο 6 παράγραφος 2, βιβλία. 

5- Γιατα εμπορεύματα για τα οποία κατατέθηκε στο αρ¬ 
μόδιο Τελωνείο οποιοδήποτε τελωνειακό παραστατικό ή 
έγγραφο και δεν παραλαμβάνονται εμπρόθεσμα, εφαρ¬ 
μόζονται από το αρμόδιο Τελωνείο οι διατάξεις των άρ¬ 
θρων 31 και 32 του Εθνικού Τελωνειακού Κώδικα. 

Άρθρο 11 

Δικαιώματα υπερημερίας - Ελλείματα 

1- Τα εναποτιθέμενα εμπορεύματα στις αποθήκες προ¬ 
σωρινής εναπόθεσης επιβαρύνονται με τα, κατά τις δια¬ 
τάξεις του άρθρου 67 του Εθνικού Τελωνειακού Κώδικα, 
προβλεπόμενα δικαιώματα υπερημερίας μετά δύο ημέ¬ 
ρες από την κατάθεση ή έκδοση του οικείου τελωνειακού 
παραστατικού εγγράφου με το οποίο δίνεται οποιοσδή¬ 
ποτε τελωνειακός προορισμός στα εμπορεύματα αυτά. 

2- Εάν από την Τελωνειακή Αρχή διαπιστωθεί ότι ελλεί¬ 
πουν εμπορεύματα που έχουν εναποτεθεί στις αποθήκες 
προσωρινής εναπόθεσης, χωρίς να έχουν τηρηθεί γι’ αυ¬ 
τά οι τελωνειακός και λοιπές συναφείς διατυπώσεις και να 

έχει χορηγηθεί η κατά περίπτωση απαιτούμενη κατά τις 
διατάξεις της παρούσας ή άλλων τελωνειακών νόμων και 
κανονισμών γραπτή άδεια παράδοσης ή εξόδου ή φόρ- 
τωσης αυτών από το αρμόδιο Τελωνείο, εφαρμόζονται οι 
περί λαθρεμπορίας διατάξεις του Εθνικού Τελωνειακού 
Κώδικα, ασχέτως της τυχόν λήψης από την Τελωνειακή 
Αρχή εγγύησης ή άλλου διασφαλιστικού, των δασμών και 
λοιπών φόρων, μέτρου. 

Άρθρο 12 

Ώρες λειτουργίας των αποθηκών προσωρινής 
εναπόθεσης. 

1 - Οι ώρες λειτουργίας των αποθηκών προσωρινής ενα¬ 
πόθεσης είναι οι ίδιες με τις ώρες λειτουργίας του αρμό¬ 
διου Τελωνείου, με δυνατότητα παράτασης του χρόνου 
λειτουργίας αυτών εφ’ όσον συντρέχει δικαιολογημένη 
αιτία, μετά από έγκριση του Προϊσταμένου του αρμόδιου 
Τελωνείου κατά τα οριζόμενα στην παράγραφο 2 του άρ¬ 
θρου 27 του Εθνικού Τελωνειακού Κώδικα. 

2- Η παραλαβή όμως για εναπόθεση των εμπορευμάτων 
για τα οποία κατατέθηκε στο Τελωνείο το οικείο δηλωτικό 
επιτρέπεται όπως ενεργείται και μετά την παρέλευση των 
ανωτέρω ωρών λειτουργίας του αρμόδιου τελωνείου. 

Άρθρο 13 

Έλεγχος και εποπτεία των αποθηκών προσωρινής 
εναπόθεσης. 

Η επίτων αποθηκών προσωρινής εναπόθεσης εποπτεία 
και έλεγχος ασκείται από την τελωνειακή υπηρεσία μέσω 
των αρμοδίων οργάνων της, κατά τρόπο διαρκή ή περιο¬ 
δικό προς εξασφάλιση, της είσπραξης των δασμοφορο- 
λογικών και λοιπών επιβαρύνσεων, της εφαρμογής απα¬ 
γορευτικών και περιοριστικών μέτρων, της ασφάλειας 
των χώρων και των εμπορευμάτων και της αποτροπής πα¬ 
ράτυπων .και παρανόμων πράξεων. 

Για το σκοπό αυτό: 

1- Δύναται να εγκαθίσταται εντός των αποθηκών προ¬ 
σωρινής εναπόθεσης κλιμάκιο τελωνειακών υπαλλήλων. 
Η εγκατάσταση εντός των αποθηκών προσωρινής εναπό¬ 
θεσης τελωνειακών υπαλλήλων δεν απαλλάσσει τον δια¬ 
χειριστή των ευθυνών του από διαπιστούμενες ελλείψεις 
εμπορευμάτων. 

2- Επιβάλλονται περιορισμοί στα σημεία προσπέλασης 
και καθορίζεται από την Τελωνειακή Αρχή, μία είσοδος 
για τα εισαγόμενα στις αποθήκες προσωρινής εναπόθε¬ 
σης εμπορεύματα, οχήματα και άτομα και μία έξοδος για 
τα εξερχόμενα, εμπορεύματα, οχήματα και άτομα, καθο¬ 
ρίζοντας τις ώρες λειτουργίας των σημείων αυτών μετά 
την παρέλευση των οποίων κλείνονται οι πόρτες αυτών. 

3- Απαγορεύεται η εντός των αποθηκών προσωρινής 
εναπόθεσης είσοδος ατόμων ή οχημάτων που δεν έχουν 
σχέση με διεκπεραίωση τελωνειακής εργασίας ή ύστερα 
από απόφαση του Προϊσταμένου της Τελωνειακής Αρ¬ 
χής, για ειδικούς και συγκεκριμένους λόγους, η είσοδος 
ορισμένων προσώπων ή οχημάτων έστω και αν αυτά 
έχουν σχέση με διεκπεραίωση τελωνειακής εργασίας. 
Στηντελευταία αυτή περίπτωση ενημερώνεται ο διαχειρι¬ 
στής. 

4- Ο διαχειριστής υποχρεούται να απομακρύνει από τις 
αποθήκες προσωρινής εναπόθεσης το υπ’ αυτού χρησι¬ 


μοποιούμενο προσωπικό που ασχολείται με την εκτέλεση 
φορτοεκφόρτωσης και εν γένει διαχείρισης των εμπο¬ 
ρευμάτων κατόπιν υποδείξεως του Προϊσταμένου της Τε- 
λωνειακής Αρχής, για δικαιολογημένη αιτία. 

5- Ο διαχειστής υποχρεούται να παρέχει στην Τελωνει- 
ακή Υπηρεσία κάθε συνδρομή, πληροφορία και στοιχείο 
που του ζητηθεί και έχει σχέση με την άσκηση του Τελω¬ 
νειακού έργου. 

6- Η Τελωνειακή Αρχή ελέγχει την συστηματική και ορ¬ 
θή τήρηση των προβλεπομένων από το άρθρο 6 παρά¬ 
γραφο 2 της παρούσας βιβλίων, καθώ'καιτην άμεση ενη¬ 
μέρωση αυτών και την ορθή συμπλήρωση χωρίς ξέσματα 
και χρήση διορθωτικής μελάνης. 

7- Η Τελωνειακή Αρχή ελέγχει τη σωστή συντήρηση και 
λειτουργίατου μηχανολογικού εξοπλισμού μέτρησης του 
βάρους ή του όγκου των εμπορευμάτων. 

8- Διενεργούνται οποτεδήποτε έλεγχοι από την Τελω- 
νειακή Υπηρεσία ή τον αρμόδιο Επιθεωρητή Τελωνείων, 
τόσο επί των βιβλίων του διαχειριστή όσο και επί των 
εμπορευμάτων. 

9 - Διενεργούνται περιοδικά απογραφές των εντός των 
αποθηκών προσωρινής εναπόθεσης, εμπορευμάτων. 

Άρθρο 14 
Εγγυήσεις 

1 - Για διασφάλιση των οριζομένων στο άρθρο 23 παρά¬ 
γραφος 7 του Εθνικού Τελωνειακού Κώδικα και των υπο¬ 
χρεώσεων που απορρέουν από την παρούσα, ο διαχειρι¬ 
στής καταθέτει πριν από την έναρξη λειτουργίας της απο¬ 
θήκης προσωρινής εναπόθεσης στην αρμόδια 
Τελωνειακή Περιφέρεια, εγγύηση. 

2- Η εγγύηση αυτή μπορεί, να είναι κατά επιλογή του 
διαχειριστή: 

- είτε χρηματική 

- είτε τραπεζική 

-είτε ασφαλιστήριο συμβόλαιο, εφόσον έχει εγκριθεί 
αρμοδίως ως αντικείμενο εργασιών της ασφαλιστικής 
εταιρείας που εξέδωσε το ασφαλιστήριο και η παροχή 
εγγυήσεων για δασμοφορολογικές και λοιπές επιβα¬ 
ρύνσεις. 

3- Το ύψος της εγγύησης ορίζεται στο 15% των κατα- 
βληθέντων δασμοφορολογικών και λοιπών επιβαρύνσεων 
των εμπορευμάτων που εναποτέθηκαν στην αποθήκη 
προσωρινής εναπόθεσης κατά το προηγούμενο ημερολο¬ 
γιακό έτος. Η εγγύηση αναπροσαρμόζεται κάθε έτος το 
αργότερο μέχρι 15 Φεβρουάριου κάθε τρέχοντος έτους. 

4- Όταν δεν είναι δυνατόν να προσδιορισθεί το ύψος 
της εγγύησης κατά τη στιγμή έκδοσης της άδειας λει¬ 
τουργίας της αποθήκης προσωρινής εναπόθεσης με βά¬ 
ση τα αναφερόμενα στην προηγούμενη παράγραφο, δε¬ 
δομένου ότι δεν είναι γνωστό ούτε το είδος ούτε η ποσό¬ 
τητα των εμπορευμάτων που θα εναποτεθούν στην υπό 
έγκριση αποθήκη προσωρινής εναπόθεσης, το ύψος της 
εγγύησης καθορίζεται από την Τελωνειακή Περιφέρεια, 
λαμβανομένων υπόψη ως παραμέτρων εκτίμησης του 
ύψους αυτής. 

• Το ύψος των δασμοφορολογικών και λοιπών επιβα¬ 
ρύνσεων των εισερχομένων μέσω του αρμόδιου Τε¬ 
λωνείου εμπορευμάτων. 

• Το ποσοστό των εισερχομένων μέσου του αρμόδιου 
Τελωνείου εμπορευμάτων που κατά την εκτίμηση του 

αρμόδιου Τελωνείου και του διαχειριστή θα εναποτε- 
θούν στην υπό έγκριση αποθήκη προσωρινής εναπό¬ 
θεσης. 

• Κάθε άλλο στοιχείο που η Τελωνειακή Περιφέρεια θε¬ 
ωρεί αξιόπιστο για τον προσδιορισμό ικανού ύψους 
εγγύησης. 

Άρθρο 15 

Διαδικασία έκδοσης άδειας λειτουργίας αποθήκης προ¬ 
σωρινής εναπόθεσης 

1 - Η άδεια λειτουργίας αποθήκης προσωρινής εναπό¬ 
θεσης εκδίδεται από την αρμόδια Τελωνειακή Περιφέ¬ 
ρεια, στο όνομα του αιτούντος διαχειριστή και για συγκε¬ 
κριμένο αιτούμενο αποθηκευτικό χώρο. 

2 -Για την έκδοση της άδειας και την απόδειξη της συν¬ 
δρομής των προϋποθέσεων της παρούσας άδειας υπο¬ 
βάλλονται από τον αιτούντα τα ακόλουθα δικαιολογητικά 
και έγγραφα: 

α) Αίτηση με βάση τα διαλαμβανόμενα στο Παράρτημα 
I της παρούσας, στοιχεία. 

β) Αρχιτεκτονικό ή και τοπογραφικό διάγραμμα των 
προς έγκριση αποθηκευτικών εγκαταστάσεων, στο οποίο 
σημειώνονται οι είσοδοι και έξοδοι αυτού καθώς και το εί¬ 
δος της περίφραξης, όπου αυτή απαιτείται. 

γ) Τίτλος κυριότητας των αποθηκευτικών εγκαταστάσε¬ 
ων ή συμφωνητικό μίσθωσης ή παραχώρησης της νομής 
ή κατοχής, το αντίγραφο του συμφωνητικού πρέπει να εί¬ 
ναι θεωρημένο από την αρμόδια Δ.Ο.Υ. 

δ) Βεβαίωση της πυροσβεστικής Υπηρεσίας για την 
εξασφάλιση της πυροστασίας των αποθηκευτικών εγκα¬ 
ταστάσεων. 

ε) Εφ’ όσον συντρέχει περίπτωση εναπόθεσης εμπο¬ 
ρευμάτων που θεωρούνται επικίνδυνα για τη δημόσια 
υγεία, τάξη και ασφάλεια βεβαίωση των κατά περίπτωση 
αρμοδίων αρχών για τη νομιμότητα λειτουργίας των απο¬ 
θηκευτικών εγκαταστάσεων. 

στ) Καταστατικό και άδεια λειτουργίας για νομικό πρό¬ 
σωπο ή προκειμένου περί φυσικού προσώπου η άδεια 
άσκησης επαγγέλματος. 

ζ) Λογιστικό σχέδιο παρακολούθησης των εναποτιθεμέ- 
νων εμπορευμάτων. 

η) Πρόβλεψη κίνησης αποθήκης. 

θ) Φορολογική ενημερότητα 

ι) Απόσπασμα ποινικού μητρώου του φυσικού προσώ¬ 
που ή προκειμένου περί νομικών προσώπων του διαχειρι¬ 
στή, ή του διευθύνοντος Σύμβουλου ή άλλου προσώπου, 
που σύμφωνα με το καταστατικό, δεσμεύει με την υπο¬ 
γραφή του το νομικό πρόσωπο καθώς και Υπεύθυνη Δή¬ 
λωση του άρθρου 8 του Ν. 1599/1986 στην οποία θα δη¬ 
λώνεται ότι δεν έχει υποπέσει σε σοβαρές ή επαναλαμβα¬ 
νόμενες παραβάσεις της τελωνειακής και φορολογικής 
νομοθεσίας. 

ια) Για τα νομικά πρόσωπα, υπεύθυνη δήλωση ή οποιο- 
δήποτε άλλο έγγραφο, στο οποίο ορίζεται το πρόσωπο 
που εκπροσωπεί και δεσμεύει νόμιμα με την υπογραφή 
του το νομικό πρόσωπο. 

ιβ) Η προβλεπόμενη από το άρθρο 14 της παρούσας, 
εγγύηση. 

ιγ) Έγγραφη δήλωση ότι αναλαμβάνει: 

• να καλύπτει την ευθύνη που απορρέει από το άρθρο 
23 παράγραφος 7 του Εθνικού Τελωνειακού Κώδικα. 


• να εκπληρώνει τις υποχρεώσεις έναντι των Τελωνεια¬ 
κών Αρχών που ορίζονται βάσει της παρούσας. 

• να αποδέχεται τις οριζόμενες από την Τελωνειακή 
Υπηρεσία, διαδικασίες αποτελεσματικής ρύθμισης 
των προβλημάτων που ανακύπτουν από τη λειτουρ¬ 
γία των αποθηκών προσωρινής εναπόθεσης. 

• να μεριμνά για τη λήψη κάθε πρόσφορου μέτρου, 
προκειμένου να εξασφαλίζεται η ομαλή είσοδος, πα¬ 
ραμονή και έξοδος των εμπορευμάτων από την απο¬ 
θήκη προσωρινής εναπόθεσης. 

Στην περίπτωση που ο αϊτών την άδεια είναι νομικό πρό¬ 
σωπο δημοσίου δικαίου δεν υποβάλλονται τα υπότα στοι¬ 
χεία στ, ζ, η, θ, ι ,ια, ιβ και ιγ προβλεπόμενα δικαιολογητι- 
κά. 

3 - Προκειμένου η Τελωνειακή Περιφέρεια, να εκδώσει 
την άδεια λειτουργίας της αποθήκης προσωρινής εναπό¬ 
θεσης εξετάζει: 

α) Την αναγκαιότητα λειτουργίας της συγκεκριμένης 
αποθήκης, έχοντας ως βασικούς παραμέτρους αξιολόγη¬ 
σής της, την εξυπηρέτηση του εμπορίου, και την ύπαρξη 
ή μη ικανοποιητικών αποθηκευτικών χώρων στο αρμόδιο 
Τελωνείο καθώς και τις εναλλακτικές μορφές προσωρι¬ 
νής εναπόθεσης εμπορευμάτων, που υφίστανται κατά το 
χρόνο έκδοσης της άδειας για το συγκεκριμένο Τελωνείο. 

β) Την ακρίβεια των δηλουμένων στην αίτηση και τα συ¬ 
νημμένα σε αυτή δικαιολογητικά και έγγραφα, την συν¬ 
δρομή των προϋποθέσεων έκδοσης της άδειας, διενερ¬ 
γώντας αυτοψία του χώρου για τον οποίο έχει ζητηθεί η 
έκδοση άδειας λειτουργίας. Ο αϊτών την άδεια υποχρε- 
ούται να παράσχει στην Τελωνειακή Περιφέρεια οποια¬ 
δήποτε πρόσθετη πληροφορία ή στοιχείο, απαραίτητο 
για την εξέταση και αξιολόγηση της αίτησης. 

4 - Όταν διαπιστωθεί ότι πληρούνται οι όροι και οι προ¬ 
ϋποθέσεις που προβλέπονται από την παρούσα η Τελω- 
νειακή Περιφέρεια προβαίνει στην έκδοση της άδειας λει¬ 
τουργίας της αποθήκης προσωρινής εναπόθεσης, σε 
έντυπο σύμφωνα με το υπόδειγμα του Παραρτήματος II. 
Στην άδεια καθορίζεται η ημερομηνία έναρξης λειτουρ¬ 
γίας της αποθήκης προσωρινής εναπόθεσης, ο χρόνος 
διάρκειας της άδειας το είδος των εναποτιθεμένων εμπο¬ 
ρευμάτων, καθώς και το είδος και ύψος της εγγύησης. 

5 - Εάν από την εξέταση προκύπτει ότι δεν πληρούνται 
ένας ή περισσότεροι όροι και προϋποθέσεις έκδοσης της 
άδειας, η αίτηση απορρίπτεται με αιτιολογημένη απόφα¬ 
ση ενημερώνοντας τον αιτούντα. Στην απορριπτική από¬ 
φαση πρέπει να αναφέρονται οι όροι και προϋποθέσεις 
που δεν πληρούνται καθώς και οι διατάξεις που προβλέ¬ 
πουν την πλήρωση των σχετικών όρων και προϋποθέσε¬ 
ων. 

6 - Η άδεια καταχωρείται σε ειδικό βιβλίο στο οποίο ανα- 
φέρονται, ο αύξων αριθμός,το ονοματεπώνυμο ή η εμπο¬ 
ρική επωνυμία του διαχειριστή, η ακριβής διεύθυνση των 
αποθηκευτικών εγκαταστάσεων και ή έδρα της επιχείρη¬ 
σης ή επαγγελματική διεύθυνση του διαχειριστή. Η αρίθ¬ 
μηση του βιβλίου συνεχίζεται χωρίς να διακόπτεται στο 
τέλος κάθε έτους. Ο αναγνωριστικός αριθμός της άδειας 
της αποθήκης προσωρινής εναπόθεσης αποτελείται από 
τον κωδικό της Τελωνειακής Περιφέρειας συν τον αριθμό 
καταχώρησης της άδειας. 

7 - Η άδεια εκδίδεται σε τέσσερα αντίτυπα από τα οποία 
το πρώτο παραδίδεται στον δικαιούχο, το δεύτερο παρα- 

μένει στην εκδούσα Αρχή, το τρίτο κοινοποιείται στο αρ¬ 
μόδιο Τελωνείο και το τέταρτο αποστέλλεται στην αρμό¬ 
δια διεύθυνση του Υπουργείου Οικονομικών. 

8 - Η εκχώρηση της χορηγηθείσας άδειας από τον δια¬ 
χειριστή σε άλλο πρόσωπο δεν επιτρέπεται. 

Άρθρο 16 

Χρόνος διάρκειας -Ακύρωση - Ανάκληση - 
Τροποποίηση της άδειας λειτουργίας αποθήκης 
προσωρινής εναπόθεσης 

1 - Ο χρόνος διάρκειας της άδειας λειτουργίας των απο¬ 
θηκών προσωρινής εναπόθεσης ορίζεται μέχρι 10 έτη δυ- 
νάμενος να παραταθεί ύστερα από αίτηση του διαχειρι¬ 
στή. 

2 - Η άδεια λειτουργίας αποθήκης προσωρινής εναπό¬ 
θεσης, ακυρώνεται από την εκδούσα Αρχή εφ’ όσον δια¬ 
πιστωθεί ότι η έκδοσή της βασίσθηκε σε αναληθή ή ανα¬ 
κριβή στοιχεία άνευ των οποίων δεν θα εκδίδετο. 

3- Η άδεια λειτουργίας αποθήκης προσωρινής εναπό¬ 
θεσης ανακαλείται από την εκδούσα Αρχή: 

α) εφ’ όσον εξέλειπαν μερικά ή ολικά οι προϋποθέσεις 
επί των οποίων βασίστηκε η έκδοσή της. 

β) σε περίπτωση σοβαρής ή επαναλαμβανόμενης, από 
αμέλεια ή δόλο, μη τήρησης των όρων και προϋποθέσεων 
που απορρέουν από την παρούσα. 

γ) όταν το αρμόδιο Τελωνείο κρίνει ότι οι συγκεκριμένες 
αποθήκες προσωρινής εναπόθεσης δεν χρησιμοποιού¬ 
νται πλέον ή δεν χρησιμοποιούνται αρκετά ώστε να δικαι¬ 
ολογείται η διατήρησή τους. 

δ) με γραπτή αίτηση του διαχειριστή με την οποία ζητά 
την παραίτησή του από το παραχωρηθέν δικαίωμα της 
άδειας και υποβάλλεται στην εκδούσα Αρχή, τουλάχιστον 
1 χρόνο ενωρίτερα. 

4 - Στις περιπτώσεις ακύρωσης ή ανάκλησης της άδειας 
εφ’ όσον υπάρχουν απαιτήσεις των Τελωνειακών Αρχών 
έναντι του διαχειριστή, γίνεται κατάπτωση της εγγύησης 
μέχρι του ποσού της κάλυ ψης των απαιτήσεων σε δασμο- 
φορολογικές και λοιπές επιβαρύνσεις. 

5 - Όταν η άδεια λειτουργίας αποθήκης προσωρινής 
εναπόθεσης, δεν συμφωνεί με νέες μεταγενέστερες δια¬ 
τάξεις που αντικαθιστούν παλαιότερες ή όταν ειδικές 
συνθήκες το επιβάλλουν, ή όταν ο διαχειριστής δεν τηρεί 
ορισμένους όρους, η εκδούσα Αρχή μπορεί να προβεί, 
αντί της ανάκλησης σε αυτεπάγγελτη τροποποίηση της 
άδειας. 

6- Κατά τη λήξη, κατά οποιονδήποτε τρόπο, του χρόνου 


λειτουργίας της αποθήκης προσωρινής εναπόθεσης, τα 
εμπορεύματα που βρίσκονται σε αυτήν, μεταφέρονται με 
δαπάνεςτου διαχειριστή στις αποθήκεςτου αρμόδιου Τε¬ 
λωνείου ή εφόσοντο Τελωνείο αυτό δεν διαθέτει χώρους, 
σε χώρους που προτείνει η Τελωνειακή Περιφέρεια. 

Άρθρο 17 

Εγκρίσεις λειτουργίας αποθηκών προσωρινής εναπόθε¬ 
σης πριν από την έκδοση της παρούσας 

Η αναγνώριση λειτουργίας αποθηκών προσωρινής ενα¬ 
πόθεσης υπό την διαχείριση τρίτων, που εγκρίθηκαν με 
Α.Υ.Ο, πριν από την τροποποίηση, με το άρθρο 1 του Ν. 
2443/96, του άρθρου 23 του Εθνικού Τελωνειακού Κώδι¬ 
κα ισχύουν κατά τα ακόλουθα: 

α) Γιατις εγκρίσεις που ορίζεται ο χρόνος διάρκειας λει¬ 
τουργίας στη σχετική εγκριτική Α.Υ.Ο. μέχρι λήξης του 
χρόνου αυτού. 

β) Για τις εγκρίσεις που ο χρόνος λειτουργίας ορίζεται 
ως απεριόριστος, μέχρι 31.12.2002. Το αργότερο τρεις 
μήνες πριν από τη λήξη της παραπάνω προθεσμίας ο δια¬ 
χειριστής οφείλει, εφ’ όσον επιθυμεί συνέχιση της λει¬ 
τουργίας της αποθήκης προσωρινής εναπόθεσης, να κα¬ 
ταθέσει αίτηση στην αρμόδια Τελωνειακή Περιφέρεια για 
έκδοση άδειας, σύμφωνα μετά οριζόμενα. 

γ) Γ ια τις εγκρίσεις που έχουν δοθεί και δεν έχει γίνει 
έναρξη λειτουργίας των αποθηκών προσωρινής εναπό¬ 
θεσης, εφ’ όσον ο διαχειριστής εξακολουθεί να επιθυμεί 
την λειτουργία των, υποβάλλει εκ νέου αίτηση στην αρ¬ 
μόδια Τελωνειακή περιφέρεια για έκδοση άδειας σύμφω¬ 
να με τα οριζόμενα στην παρούσα. 

Άρθρο 18 

1 - Από τις διατάξεις της απόφασης αυτής πιθανολογεί¬ 
ται μείωση εσόδων του Κρατικού Προϋπολογισμού που 
προέρχονται από την διαφορά των ημερών απαλλαγής 
των εμπορευμάτων που εναποτίθενται στις αποθήκες 
προσωρινής εναπόθεσης, από τα δικαιώματα υπερημε¬ 
ρίας του άρθρου 67 του Εθνικού Τελωνειακού Κώδικα, το 
ύψος των οποίων δεν δύναται εκ των προτέρων να προσ- 
διορισθεί. 

2 - Η απόφαση αυτή ισχύει από της δημοσίευσής της 
στην Εφημερίδα της Κυβερνήσεως. 

Αθήνα, 27 Δεκεμβρίου 2000 

Ο ΥΦΥΠΟΥΡΓΟΣ 

Α. ΦΩΤΙΑΔΗΣ 

ΠΑΡΑΡΤΗΜΑ I 
(ΥΠΟΔΕΙΓΜΑ) 

ΑΙΤΗΣΗ ΓΙΑ ΕΚΔΟΣΗ 

ΑΔΕΙΑΣ ΛΕΙΤΟΥΡΓΙΑΣ ΑΠΟΘΗΚΗΣ ΠΡΟΣΩΡΙΝΗΣ ΕΝΑΠΟΘΕΣΗΣ 
(Αρθρο 23, Ν.1165/18 & ΑΥΟ Τ.6525/421/Α0019/27-12-2000) 

1. Στοιχεία αιτούντος διαχειριστή ( φυσικού ή νομικού προσώπου ) 

Ονοματεπώνυμο ή εταιρική επωνυμία.... 

Α. Τ.Α.Φ.Μ.. 

Οδός.Αρ.Περιοχή./ Δήμος. 

Αρ.Τηλ.Αρ.Ραχ. Ε.-πιειΙ. 

2. Δ/νση αποθηκευτικών εγκαταστάσεων : 

Οδός.Αρ.Περιοχή/Δήμος.Τ.Κ.. 

Αρ. Τηλ.Αρ.Ραχ.Ε - τπβϊΐ. 

3. Περιγραφή αποθηκευτικών εγκαταστάσεων ( Διαστάσεις - Αριθμός Κτιρίων , Υπαίθριοι χώροι 

κ.λπ.). 


4. Αιτούμενη διάρκεια ισχύος άδειας : Από.έως. 

5. Αιτιολόγηση σκοπιμότητας λειτουργίας της αποθήκης προσωρινής εναπόθεσης 


6. Περιγραφή του συστήματος της λογιστικής αποθήκης που τηρείται ή που προβλέπεται να 
τηρηθεί. 


7. Είδος εμπορευμάτων που θα εναποτίθενται 

8. Εμπορεύματα για τα οποία απαιτείται άδεια άλλων αρμοδίων αρχών 
Είδος Εμπορευμάτων Αρμόδια Αρχή 


9. Συνημμένα δικαιολογητικά ή έγγραφα: 
Αρχιτεκτονικό / Τοπογραφικό διάγραμμα 
Τίτλος κυριότητας ή συμφωνητικό μίσθωσης 
Βεβαίωση Πυροσβεστικής Υπηρεσίας 
Άδεια άλλης αρμόδιας υπηρεσίας 
Καταστατικό ή άδεια άσκησης επαγγέλματος 
Λογιστικό σχέδιο 
Πρόβλεψη κίνησης αποθήκης 
Φορολογική ενημερότητα 
Απόσπασμα ποινικού μητρώου 
Υπεύθυνη δήλωση άρθρο 8 Ν. 1599/86 
Υπεύθυνη δήλωση εκπροσώπησης νομικού προσώπου 
Εγγύηση 

Έγγραφη δήλωση ανάληψης υποχρεώσεων 
Άλλα δικαιολογητικά ή έγγραφα 


Ημερομηνία 


Ονοματεπώνυμο υπογράφοντος 


Υπογραφή 

ΠΑΡΑΡΤΗΜΑ II 
( ΥΠΟΔΕΙΓΜΑ) 

ΑΔΕΙΑ ΛΕΙΤΟΥΡΓΙΑΣ ΑΠΟΘΗΚΗΣ ΠΡΟΣΩΡΙΝΗΣ ΕΝΑΠΟΘΕΣΗΣ 


Ελληνική Δημοκρατία 

Υπουργείο Οικονομικών Τόπος & Ημερ/νία έκδοσης 

Τελωνειακή Περιφέρεια . 


ΑΔΕΙΑ ΛΕΙΤΟΥΡΓΙΑΣ 
ΑΠΟΘΗΚΗΣ ΠΡΟΣΩΡΙΝΗΣ ΕΝΑΠΟΘΕΣΗΣ 
(Άρθρο 23,Ν.1165/18 & ΑΥΟ Τ.6525/421/Α0019/27-12-2000) 


Αριθμός αδείας 
././.. 

Αρμόδιο Τελωνείο 


Διάρκεια ισχύος 

από.μέχρι. 

Ημερ/νία έναρξης λειτουργίας της αποθήκης 


/ . / 


Η παρούσα άδεια χορηγείται στον / στην (Ονοματεπώνυμο ή εμπορική επωνυμία) 


Α. Τ.Α.Φ.Μ. 

Οδός.αρ.Περιοχή/Δήμος.Αρ.Τηλ. 

Αρ. ¥άχ .Ε - ιπαίΐ.. ύστερα από την υπ’ αριθ. 

Πρωτ.αίτηση και των συνημμένων σε αυτήν δικαιολογητικών και εγγράφων, για 

τις αποθηκευτικές εγκαταστάσεις (περιγραφή αποθηκευτικών εγκαταστάσεων, διαστάσεις, αριθμός 
κτιρίων, υπαίθριοι χώροι κλπ ). 


βρίσκονται στην περιοχή/ Δήμος.οδός. 

Αρ.Τ.Κ. αρ. τηλ.αρ. Ρεχ. 

Ε - γπεΠ. 

για την προσωρινή εναπόθεση εμπορευμάτων. 


συμπεριλαμβανομένων και αυτών για τα οποία έχουν εκδοθεί οι ακόλουθες άδειες από τις κατά 
περίπτωση αρμόδιες υπηρεσίες. 

Είδος εμπ/τος Αρ. Απόφασης ΕκδούσαΑρχή Παρατηρήσεις 


Για την έκδοση της παρούσας κατετέθη.εγγύηση ποσού . 

Εκδούσα Αρχή 
Τελωνειακή Περιφέρεια 


Ο Διευθυντής 


Σφραγίδα 













































21256 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 52 34 312 

ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.βΙ.ςτ 

Θ-ΓΠ3Μ: \Λ/θ5ΐΠ33ΐθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 5225 761 - 5230 841 

Πληροφορίες δημοσιευμάτων λοιπών Φ.Ε.Κ. 5225 713 - 5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 


ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ -Νικήτα 6-8 Τ.Κ. 185 31 
ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ - Διοικητήριο Τ.Κ. 411 10 
ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(031) 423 956 
4135 228 
(061) 6381 100 

(0651) 87215 
(0531) 22 858 
(041) 597449 
(0661) 89 127/89 120 
(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• Για τα ΦΕΚ του Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ. 

Β' (Υπουργικές αποφάσεις κ.λπ.) 

70.000 » 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 » 

750 

» 

Δ' (Απαλλοτριώσεις, πολεοδομία κ.λπ.) 

70.000 » 

3.500 

» 

Αναπτυξιακών Πράξεων (Τ.Α.Π.Σ.) 

30.000 » 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 » 

150 

» 

Προκηρύξεων Α.Σ.Ε.Π. 

10.000 » 

500 

» 

Ανωνύμων Εταιρειών & Ε.Π.Ε. 

300.000 » 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 » 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 » 

15.000 

» 


' Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

' Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

1 Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

' Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

' Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































